Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: (1) A Honvédelemről és a Honvédségről szóló 2004. évi CV. törvény
Paragraph Index: 3245

9. A NEMZETKÖZI KAPCSOLATTARTÁS ÁLTALÁNOS RENDJE A honvédelmi tárca kétoldalú nemzetközi kapcsolatai létesítésére és fenntartására vonatkozó irányelveket a HM Nemzetközi Együttműködési Főosztály az érintett minisztériumi szervek bevonásával, évente dolgozza ki. Az irányelveket a miniszter hagyja jóvá. Az előterjesztésnek tartalmaznia kell a meglévő nemzetközi kapcsolatokból adódó konkrét feladatokat, illetve az új kapcsolatok létesítésére vonatkozó felhatalmazásokat. 2006/94. szám A nemzetközi kötelezettség vállalásával összefüggő tárgyalások lefolytatását, illetve különféle nemzetközi megállapodások kidolgozását, aláírásra való előkészítését a HM Jogi Főosztály koordinálja. A nemzetközi kereskedelmi kapcsolatokra – beleértve a haditechnikai együttműködésre vonatkozó eljárásokat is – külön miniszteri utasítás szabályozza. A HM Nemzetközi Együttműködési Főosztály a HM szervek, a miniszter alárendeltségébe tartozó szervezetek, illetve a Magyar Honvédség katonai szervezeteinek igényei alapján – a külföldi partnerekkel történő egyeztetést követően – a HM Központi Pénzügyi és Számviteli Hivatallal együttműködve elkészíti a Kétoldalú Nemzetközi Együttműködési Tervet, amelyet a védelempolitikai szakállamtitkár – a szakállamtitkárokkal és a Honvéd Vezérkar főnökével egyeztetve – a kabinetfőnök útján terjeszt fel a miniszternek jóváhagyásra. A hivatalos külföldi utazások és a külföldi delegációk fogadása a jóváhagyott tervek (valamint a nemzetközi szerződések előírásaiból és a tárgyaló delegációk előzetesen kialakított munkarendjéből adódó, pontosan nem tervezhető feladatok) alapján történik, azokat a HM Nemzetközi Együttműködési Főosztály koordinálja. A két- és többoldalú megállapodások (dokumentumok) előírásai alapján végrehajtásra kerülő tevékenységeket a HM Nemzetközi Együttműködési Főosztály koordinálja. A nemzetközi megállapodások tervezését a nemzetközi rendezvényekével együtt, a szabályozásra és jogszabály-előkészítésre vonatkozó rendelkezések szerint kell végezni. A kétoldalú katonai kapcsolatokon belül folytatott tevékenységről a külföldi partner tájékoztatása a HM Nemzetközi Együttműködési Főosztályon keresztül történik. A külföldi minisztériummal, kormányzati szervvel, a NATO, EU, ENSZ, EBESZ és más nemzetközi szervezetek képviseleteivel, illetve külföldi társadalmi szervezetekkel való kapcsolattartás a HM Védelempolitikai Főosztályon keresztül történhet. A Honvéd Vezérkar főnök és első helyettese közvetlenül tartanak kapcsolatot a fenti szervek és szervezetek katonai képviseleteivel. A védelemgazdasági területet érintő szakmai ügyekben a külföldi partnerrel való kapcsolattartást és levelezést – a védelmi tervezési és infrastrukturális szakállamtitkár irányításával – a Nemzetközi Együttműködési Főosztály tájékoztatásának kötelezettsége mellett az érintett HM szerv vezetője közvetlenül intézi. A katasztrófavédelem területét érintő szakmai ügyekben a külföldi partnerrel való kapcsolattartást és levelezést, valamint az állami célú légi közlekedés területét érintő szakmai ügyekben a nyílt európai légi közlekedési szervezetekkel való kapcsolattartást és levelezést – a kabinetfőnök irányításával – a HM Nemzetközi Együttműködési Főosztály tájékoztatásának kötelezettsége mellett a HM Tervezési és Koordinációs Főosztály végzi. A Magyarországra akkreditált külföldi katonai attasékkal és a külföldre akkreditált magyar katonai attasékkal a kapcsolattartás a Nemzetközi Együttműködési Főosztályon keresztül valósítható meg. 2006/94. szám A honvédelmi tárca kétoldalú nemzetközi együttműködési feladatainak, valamint nemzetközi kapcsolatainak tervezésénél, szervezésénél, lebonyolításánál, az együttműködés, kapcsolattartás költségeinek tervezésével, a végrehajtás pénzügyi biztosításával és a felhasználás ellenőrzésével összefüggő részletes szabályokat külön HM utasítás tartalmazza. A tartós és ideiglenes külföldi tartózkodás, valamint az egyes külföldi missziók devizaellátására vonatkozó előírásokat a hatályban lévő kormányrendeletekkel összhangban külön HM rendeletek és utasítások szabályozzák. A NATO Biztonsági Beruházási Programjának (NSIP) Magyarországot érintő projektjeinek, feladatainak teljes körű menedzselését – beleértve a szerződéskötéseket, a források feletti rendelkezést és a NATO illetékes szervezeteivel való kapcsolattartást is – a védelmi tervezési és infrastrukturális szakállamtitkár szakmai irányításával a HM Beszerzési és Biztonsági Beruházási Hivatal végzi.

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes